Cardano
Cardano — smart-kontaktlar uchun blokcheyn platforma bo’lib, IOHK kompaniyasi va Charlz Xoskinson tomonidan yaratilgan. Platforma ishlab chiqilishi 2015-yilda boshlanib, 2017-yilda ishga tushirildi. Cardano ichki kriptovalyutasi ilk bor 2017-yilda $600 mln bozor kaptilizatsiyasi bilan chiqdi, 2021-yil aprelida esa kriptovalyuta kapitalizatsiyasi $39,8 mlrd. ni tashkil etdi. Cardano kapitalizatsiya jihatidan dunyoning o’nta eng yirik kriptovalyutalari jumlasiga kiradi. Cardano kriptovalyutasi Ada Lavleys sharafiga ADA deb ataladi, platforma italiyalik matematik, muhandis, faylasuf va munajjim Djerolamo Kardano sharafiga atalgan. Cardano platformasi Cardano Settlement Layer (CSL) deb atalmish o’z blokcheynidan foydalanadi. Platforma optsional ravishda blokcheynga shifrlangan metama’lumotlarni ham kiritishi mumkin bo’lib, kriptovalyuta sohiblarining maxfiyligini yetarlicha darajada saqlagan holda davlat tartibga keltiruvchi organlari bilan hamkorlik qilish imkonini beradi.